పర్వత సత్యనారాయణమూర్తి

పర్వత సత్యనారాయణమూర్తి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2009లో ప్రత్తిపాడు నియోజకవర్గం నుండి ఎమ్మెల్యేగా గెలిచాడు.

రాజకీయ జీవితం
పర్వత సత్యనారాయణమూర్తి తెలుగుదేశం పార్టీ ద్వారా రాజకీయాల్లోకి వచ్చి 2009లో జరిగిన ఎన్నికల్లో టీడీపీ తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి వరుపుల సుబ్బారావు పై 3286 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2014 ఎన్నికల్లో తిరిగి టీడీపీ అభ్యర్థిగా పోటీ చేసి  తన సమీప ప్రత్యర్థి వైసీపీ అభ్యర్థి వరుపుల సుబ్బారావు చేతిలో 3413 ఓట్ల తేడాతో ఓడిపోయాడు. పర్వత సత్యనారాయణమూర్తి అనంతరం తూర్పు గోదావరి జిల్లా తెలుగుదేశం పార్టీ జిల్లా అధ్యక్షుడిగా నియమితుడయ్యాడు.

మరణం
పర్వత సత్యనారాయణమూర్తి 2016  మార్చి 13న  గుండెపోటు రావడంతో ఆయనను   కాకినాడలోని అపోలో ఆస్పత్రికి తరలించగా చికిత్సనందిస్తుండగానే ఆయన మరణించాడు.ఆయనకు భార్య అన్నపూర్ణ,  కుమారై కనకదుర్గ, కుమారుడు రాజేష్ ఉన్నారు.

మూలాలు

తూర్పు గోదావరి జిల్లా రాజకీయ నాయకులు
తూర్పు గోదావరి జిల్లా వ్యక్తులు
తూర్పు గోదావరి జిల్లా నుండి ఎన్నికైన శాసన సభ్యులు